《寄浙西李大夫四首》
唐代·元稹

柳眼梅心渐欲春，白头西望忆何人。

金陵太守曾相伴，共蹋银台一路尘。

蕊珠深处少人知，网索西临太液池。

浴殿晓闻天语后，步廊骑马笑相随。

禁林同直话交情，无夜无曾不到明。

最忆西楼人静夜，玉晨钟磬两三声。

由来鹏化便图南，浙右虽雄我未甘。

早渡西江好归去，莫抛舟楫滞春潭。

作者简介：元稹（779年－831年，或唐代宗大历十四年至文宗大和五年），字微之，别字威明，唐洛阳人（今河南洛阳）。父元宽，母郑氏。为北魏宗室鲜卑族拓跋部后裔，是什翼犍之十四世孙。早年和白居易共同提倡“新乐府”。世人常把他和白居易并称“元白”。